રાજકોટ શહેરના મોરબી રોડ પરના બેડી નજીક આવેલા હડમતિયા ગામમાં નવદુર્ગા ગરબી મંડળમાં અવનવા રાસ રમવામા આવ્યા હતા. આ ગરબીમાં મોગલ છેડતા કાળો નાગ, બુલેટ રાસ, જીપ રાસ વગેરેની રમઝટ બોલાવવામાં આવી હતી. તેમાં પણ બુલેટ રાસ પર સૌ કોઈ ઓવારી જાય છે. જેમાં ગરબના મંડપમાં યુવાનો બુલેટ ચલાવે છે અને બાળાઓ બુલેટ પાછળ બેસી ઊભાં રહી રાસ રમે છે. આ રાસ જોવા માટે લોકોની ભીડ જામે છે ઉપરાંત ગુજરાતમાં આવેલી શક્તિપીઠોમાં આદ્યશક્તિ મા અંબાનાં નવલાં નોરતાંની શ્રદ્ધાભરી ઉજવણી કરાઈ હતી.